Hospidali tänav (Pärnu)

Hospidali tänav on tänav Pärnus, Kesklinna linnaosas.

Tänav paikneb kahe põhja-lõunasuunalise lahuslõiguna: üks asub Pika ja Kuninga tänava vahel, ristudes Malmö, Uue ja Rüütli tänavaga, ning teine Ringi ja Esplanaadi tänava vahel. Kaht lõiku lahutab Koidula park. 

Kokku on tänav ligikaudu 360 m pikkune. Hospidali ja Rüütli tänava ristmik on autoliikluseks suletud.

Nimi
Tänava varaseim teadaolev nimi 1543. aastast on Tänav Punase torni juurde (Strate na dem Roden thorne). Hospidali tänav (saksa keeles Hospitalstraße) on saanud nime seegi järgi, mis asus Pärnu seegi majas. Tänav nimetati 1930. aastatel Eesti poliitiku Mihkel Martna järgi Martna tänavaks ja 1948. aastal Lydia Koidula tänavaks. 1989. aastal taastati tänava esialgne nimi – Hospidali.

Hoonestus
Hospidali tänav 1 - Pärnu seegi maja
Hospidali tänav 6/Malmö tänav 21 - hotell "St. Peterburg".
Hospidali tänav 14 - kolmekorruseline madala viilkatusega korterelamu, äripindadega esimesel korrusel. 20. sajandi alguses asus algses hoones Aleksander Jürvetsoni "Meie Kodumaa" trükikoda, kus trükiti 23.02.1918. aastal"Manifest kõigile Eestimaa rahvastele". Pärast teist maailmasõda ehitati hoonele peale silikaattellistest kolmas korrus.

Galerii

Viited

Pärnu tänavad